section_heading: Hrvatska u Orijentalnim pričama
paragraph_text: Orijentalne priče okupljaju „ono drugo” u odnosu na dominantu Europe vremena Marguerite Yourcenar. Orijent je područje hinduizma, budizma i islama, „drugoga” u odnosu na kršćanstvo, a legende o Kraljeviću Marku i o zidanju Skadra poslužile su za ilustraciju prostora i vremena koji opstoji na granici s tim „drugim”. Hrvatska kultura tu nije našla mjesto isključivo kao egzotična, nego kao europska riznica sjećanja na Orijent i ušla je u orijentalni krug ne kao krug, nego kao kružnica, kao potrebna linija koja oblikuje, kao granica koja je s jedne strane dio cjeline, ali s druge strane ju promatra izvana, a izbliza.<ref> Pavlović, Cvijeta: "Hrvatska književnost u orijentalnom krugu: Orijentalne priče Marguerite Yourcenar", Komparativna povijest hrvatske književnosti - Zbornik radova IX., pp. 191-203, Književni krug, Split